jkorsvik/nowiki_second_scrape_merged huggingface dataset:
William Belknap

William Worth Belknap (født 22. desember 1829 i Newburgh, New York, død 1890 i Washington D.C.) var en amerikansk jurist og politiker.


== Liv og virke ==
Han tok eksamen ved Princeton College i 1848 og studerte deretter jus ved Georgetown University. Han fikk advokatbevilling i 1851 og startet advokatvirksomhet i Iowa. Belknap ble valgt til kongressen i Iowa der han som demokrat talte for opphevelse av slaveriet.Under den amerikanske borgerkrigen tjente Belknap som major i infanteriet og deltok i slag ved Shiloh, Corinth og Vicksburg. I 1864 hadde han steget i gradene til general og arbeidet i tett samarbeid ed general William Tecumseh Sherman.Da krigen var slutt reiste Belknap tilbake til Iowa og arbeidet som kemner i perioden 1865 til 1869. President Grant utnevnte Belknap som krigsminister i 1869 etter William Sherman. Belknap ble anklaget for korrupsjon og Representantenes hus vedtok å reise riksrettssak mot ham. Belknap gikk av, men saken ble likevel behandlet i Senatet. Der ble han frifunnet, idet det ikke var tilstrekkelig flertall til å dømme ham.  Det ble avgitt 35 stemmer for fradømmelse av embetet og 25 mot. Av de 25 som stemte for frifinnelse opplyste 22 at de mente at Senatet ikke kunne behandle saken etter at Belknap var gått av.


== Referanser ==
Pisaritunturi

Pisaritunturi er en fjelltopp (503 m.o.h.) nær grensa til Norge i Petsjenga rajon i Murmansk oblast i Russland.
Fjelltoppen inngår som en del av Spesielle grenseområder i Murmansk oblast.


== Referanser ==
Amanita Design

Amanita Design er et tsjekkisk uavhengig spillutviklingsselskap grunnlagt i 2003 av Jakub Dvorský, med hovedkvarter i Brno i Tsjekkia.


== Spill ==


== Referanser ==


== Eksterne lenker ==
(en) Offisielt nettsted 
(en) Amanita Design – kategori av bilder, video eller lyd på Commons
«Admiral Kasatonov»

«Admiral Kasatonov» (russisk: Адмирал флота Касатонов) er en fregatt i Admiral Gorsjkov-klassen i den russiske marinen. Det er det andre skipet av Admiral Gorshkov-klassen.  Fregatten ble kjølstrekt i Nordverftet i St. Petersburg den 26. november 2009 og sjøsatt i desember 2014. Skipet er oppkalt etter Vladimir Kasatonov.
Fregatten har høsten 2019 gjennomført sjøprøver og testing av utstyr i Østersjøen og Barentshavet.

Det russiske forsvarsministeriet meldte på sin hjemmeside 18. desember 2019 at ulike enheter fra det russiske luftforsvaret og Nordflåtens luftforsvarsstyrker i nærmeste fremtid skulle teste radioteknisk utstyr på den nye fregatten «Admiral Kasatonov» i Barentshavet. Aktiviteten ses i sammenheng med rapporteringer om elektroniske forstyrrelser i Finnmark i samme periode.


== Referanser ==
Vladimir Kasatonov

Vladimir Afanasjevitsj Kasatonov (russisk: Владимир Афанасьевич Касатонов) (21 juli 1910 – 9 juni 1989) var en Sovjetisk militær leder, flåte admiral, og ble  Helt av Sovjetunionen (25. November 1966).


== Referanser ==
Four Jacks

Four Jacks var en dansk sangkvartett dannet i 1956 av Poul Rudi, Otto Brandenburg, John Mogensen og Bent Werther.


== Referanser ==


== Eksterne lenker ==
(da) Four Jacks på Filmdatabasen 
(en) Four Jacks på Discogs 
(en) Four Jacks på MusicBrainz 
(en) Four Jacks på AllMusic
Turid Gunnes

Turid Gunnes (født 22. juli 1965) er en norsk skuespiller. Gunnes gikk ut av Teaterskolen i 1990 og ble da knyttet til Den Nationale Scene. Hun debuterte med sin første filmrolle i 1994.Hun er mor til fotballtalentet Oscar Bobb som er i stallen til Manchester City. I 2015 flyttet hun til Portugal for å jobbe med en teatergruppe, samtidig som sønnen skulle spille med FC Porto.


== Roller ==
Listen med roller er ikke komplett og representerer ikke noen prioritering.

HovedrollerLiv (film) (vist på NRK i 1994)TeaterstykkerBrødrene Østermanns huskors (Den Nationale Scene, 1994)
Fru Linde i Et dukkehjem (Riksteateret, 2010)Andre rollerJul i Svingen
Kodenavn Hunter
Tiden før Tim
Hvaler
Schpaaa
Linus i Svingen
Rygg i rand, to i spann
Døden tar buss
Når nettene blir lange
Jul i Blodfjell
Korpsmammaen til Louise i Orps (ungdomsserie og spillefilm, Monster Film)


== Referanser ==


== Eksterne lenker ==
Turid Gunnes i Scenewebarkivet
(en) Turid Gunnes på Internet Movie Database 
(no) Turid Gunnes hos Sceneweb 
(en) Turid Gunnes hos The Movie Database
Suho

Kim Jun-myeon (født 22. mai 1991), bedre kjent under scenenavnet Suho, er en sørkoreansk sanger, låtskriver, og skuespiller. I 2012 debuterte han i den sørkoreanske guttegruppen Exo, sammen med medlemmene Xiumin, Luhan, Kris, Lay, Baekhyun, Chen, Chanyeol, D.O, Tao, Kai og Sehun, hvor han er andrevokalist, leder og leder for undergruppen Exo-K. Han har spilt i mange serier og filmer, deriblant Rich man (2018), How are you bread (2020) og Student A (2018)


== Referanser ==


== Eksterne lenker ==
(en) Suho – kategori av bilder, video eller lyd på Commons 
(en) Suho på Internet Movie Database 
(en) Suho hos The Movie Database 
Suho på Instagram
Veikkausliiga 2019

Veikkausliiga 2019 var den 89. sesongen på det øverste nivået i fotball for menn i Finland. HJK Helsinki var regjerende mester.


== Nytt format ==
Fra og med 2019-sesongen spiltes Veikausliiga i 2 deler. Først en del der alle 12 lag møttes 2 ganger, etter ferien spiltes ett sluttspill der de øverste og nederste 6 lagene møttes 1 gang, som ga 27 kamper på hvert lag.


== Sluttstilling ==


== Lag ==


== Referanser ==
Eirik Bjerkadal

Eirik Bjerkadal er en norsk håndbakutøver som ble verdensmester i 2019 da han var 18 år.Han var i 2019 snekkerlærling.


== Resultater ==
Han vant i 2019 NM i klassene U18 +70 kg og senior -80 med begge hender og mottok den første kongepokalen som er utdelt i håndbak for beste prestasjon under NM-finalen.Bjerkadal ble verdensmester i håndbak både med venstre og høyre arm i Polen i 2019.


== Referanser ==
USSF

USSF kan vise til:

United States Soccer Federation
United States Space Force
Hejnsvig

Hejnsvig  er en by i Sydjylland i Danmark med 1 039 innbyggere (2019). Den ligger 30 km nordvest for Vejen, 10 km sydvest for Billund og 11 km sydøst for kommunesetet Grindsted. Byen tilhører Billund Kommune og ligger i Region Syddanmark.
I byen ligger Hejnsvig kirke fra middelalderen.


== Referanser ==
James Matheson

James Matheson er navnet til flere personer:

James Matheson (taipan) (1796-1878) - skotsk forretningmann og politiker
James Matheson (freestyle) (født 1996) - australsk freestylekjører
Grønningselva kraftverk

Grønningselva kraftverk er et vannkraftverk i Markabygda i Levanger kommune i Trøndelag.
Det er et elvekraftverk som utnytter et fall på 45 meter i Grønningselva.
Installert effekt er 950 kW fra en francisturbin. Årsproduksjon er 2,8 GWh.
Kraftverket eies av lokale grunneiere.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Horik II

Horik II (død etter 864) var dansk konge fra 854, og en slektning til Horik I, som han etterfulgte. Horik var ung da han ble konge, hvorfor han også ble kaldt Erik Barn. Etter en kortvarig lukning av kirken i Hedeby tillot Horik, at den ble gjenåpnet og tillatelse til ringning med klokke. Han ga yttermere lov til oppførelse av en kirke i Ribe.


== Referanser ==
Ulrica Helene de Cicignon

Ulrica Helene de Cicignon  (født 1741, død 18. november 1781) var en norskfødt adelskvinne, søster til Juliane Ernestine de Cicignon. 
Hun ble døpt den 18. april 1741 i Akershus slottsmenighet i Christiania som femte barn av Ulrik Frederik de Cicignon og Nicolaine Antoinette von Brügmann (1717-1759). Hun valgte som sin søster, å gifte seg med en representant for slekten Adeler, nemlig kammerherre Conrad Wilhelm Adeler. De ble foreldre til senere stiftsamtmann i Trondhjem, Frederik Adeler.Fru Adeler døde i 1781 i Sønderborg på Als, og ble begravet på Sønderborg Kirkegård. Ektemannen ble opphevet i friherrelig stand 3 år etter hennes død.


== Referanser ==
Norgesmesterskapet i skiskyting 2003

Norgesmesterskapet i skiskyting 2003 ble arrangert i Tromsø 26.-30. mars. Fellesstarten ble arrangert på Dombås 8. mars.


== Medaljevinnere ==


== Kilder ==
Egil Svendsby (red.) Sportsboken 2003, s. 226-27. Schibsted. ISBN 978-82-516-2054-3.
skiskyting.no: Resultater NM Senior
hanslysaker.net: Resultater NM skiskyting
Norgesmesterskapet i skiskyting 2004

Norgesmesterskapet i skiskyting 2004 ble arrangert på Steinkjer 24.-28. mars. Fellesstarten ble arrangert på Lillehammer.


== Medaljevinnere ==


== Kilder ==
Egil Svendsby (red.) Sportsboken 2004, s. 229-30. Schibsted. ISBN 978-82-516-2061-1.
skiskyting.no: Resultater NM Senior
hanslysaker.net: Resultater NM skiskyting
Johan Danielsen

Christian Sofus Johan Helenius Danielsen (født 25. juni 1888 i Tórshavn, død 6. juli 1953) var en færøysk postmester, sparebankdirektør og politiker (Sb.). Han var innvalgt på det færøyske Lagtinget fra Suðurstreymoy 1932–1936 og 1940–1943.Han var sønn av postmester, sparebankdirektør og kammerråd Christian Cornelius Danielsen og hustru Anna Sofie Larsen. Han giftet seg omkring 1917 med Margrethe Müller, datter av kjøpmann, skipsreder og lagtingsmann Søren Müller og hustru Margrethe Olsen. Deres eneste barn, en sønn, døde som ung.Johan Danielsen begynte å arbeide i postvesenet i 1904. Den 1. desember 1922 ble han postmester på Færøyene ved hovedpostkontoret i Tórshavn. Han var også direktør for Færø Amts Sparekasse og styreformann i AS Færø Amtstidendes Bogtrykkeri, som utgav sambandsorganet Dimmalætting, Amtstidende for Færøerne.Han ble utnevnt til ridder av Dannebrogordenen og tildelt Dannebrogordenens hederstegn. Han ble også utnevnt til medlem av Den britiske imperieordenen.Han avgikk med alderspensjon den 1. juli 1953, men døde uventet av hjertestans under en fisketur ved Saksun bare noen dager senere.


== Referanser ==
Kulebusk

Kulebusk (Cephalanthus) er ei slekt i maurefamilien.
Artene er busker eller små trær. Bladene sitter kransstilt eller motsatt. Blomsterstanden er endestilt eller sitter i bladhjørnene til de øverste bladene. Den består av mange blomster som er tett samlet i et kulerundt hode. Blomstene er hvite og tvekjønnede. Frukten er en spaltefrukt som deler seg i to deler med ett frø i hver.Slekta er utbredt i tropiske og subtropiske deler av Asia, Afrika og Amerika. Én art, oksidentkulebusk (Cephalanthus occidentalis), vokser også i tempererte deler av Nord-Amerika.Fossiler viser at slekta tidligere har hatt en større utbredelse. Frukter fra oligocen og miocen er funnet i Vest-Sibir, og frukter fra midtre miocen er funnet i Danmark. Fra yngre miocen er makrofossiler kjent fra Polen og Østerrike og pollen fra Spania. Cephalanthus vokste i Italia i hele pliocen, og der er det også gjort et usikkert funn fra gelasium.


== Arter ==
De seks artene i slekta har følgende utbredelse:
Cephalanthus angustifolius – Laos, Kambodsja, Vietnam
Cephalanthus glabratus – Brasil, Argentina, Paraguay, Uruguay
Cephalanthus natalensis – Tanzania, Malawi, Zambia og sørover til Lesotho, Swaziland og Sør-Afrika
oksidentkulebusk (Cephalanthus occidentalis) – Cuba, østlige Canada, østlige, sentrale og sørlige USA, Mexico, Mellom-Amerika
Cephalanthus salicifolius  – fra sørligste Texas gjennom Mexico til Honduras
Cephalanthus tetrandra – India, Bangladesh, Laos, Vietnam, Myanmar, Thailand, Taiwan og Kina


== Referanser ==


== Eksterne lenker ==

(en) kulebusk i Encyclopedia of Life 
(en) kulebusk i Global Biodiversity Information Facility 
(en) kulebusk hos ITIS 
(en) kulebusk hos NCBI 
(en) kulebusk hos The International Plant Names Index 
(en) kulebusk hos Tropicos 
(en) Kategori:Cephalanthus – bilder, video eller lyd på Wikimedia Commons 
(en) Cephalanthus – galleri av bilder, video eller lyd på Wikimedia Commons 
Cephalanthus – detaljert informasjon på Wikispecies
White Sands nasjonalpark

White Sands nasjonalpark ligger i delstaten New Mexico i USA, i Otero County rett utenfor Alamogordo. Stedet er kjent for sine hvite sanddyner. Parken omfatter den sydlige delen av et 710 km² stort felt med sanddyner inneholdende gipskrystaller som gjør at dynene blir blendende hvite. 


== Eksterne lenker ==
(en) Offisielt nettsted 
(en) White Sands National Park – kategori av bilder, video eller lyd på Commons 
(en) White Sands National Park – galleri av bilder, video eller lyd på Commons
Liste over færøyske lagtingsmedlemmer 1940–1943

Liste over færøyske lagtingsmedlemmer 1940–1943. Ved valget i januar 1940 ble det valgt medlemmer av Lagtinget på Færøyene for inntil fire år. Den partivise fordelingen var seks representanter til Fólkaflokkurin, fire til Sjálvstýrisflokkurin, seks til Javnaðarflokkurin og åtte til Sambandsflokkurin, men den ene av Sjálvstýrisflokkurins representanter meldte overgang til Fólkaflokkurin i mai/juni 1940. Fólkaflokkurin kom for en stor del til å bli isolert av de andre partiene. To av de valgte lagtingsmennene befant seg i Danmark da landet ble okkupert av Tyskland og avskåret fra Færøyene. Det ble innkalt varamenn for de to. Det ble utskrevet nyvalg i august 1943.


== Referanser ==
Tsurumiuniversitetet

Tsurumiuniversitetet (japansk:鶴見大学、Tsurumi Daigaku) er et privat universitet i Kanagawa i Japan. Det ble grunnlagt i 1953 som en jenteskole.


== Eksterne lenker ==
Offisielt nettsted 
(en) Tsurumi University – kategori av bilder, video eller lyd på Commons
Norgesmesterskapet i bueskyting 2019

Norgesmesterskapet i bueskyting 2019 bestod av flere arrangementer som i 2019 kåret norgesmestere i bueskyting.
NM innendørs ble arrangert i Førdehuset i Førde 5.–7. april med Førde bogeskyttarklubb som arrangør.
NM i skiveskyting ble arrangert i Bugårdsparken i Sandefjord 16.–18. august med Sandefjord Bueskyttere som arrangør. 
NM i 3D ble arrangert i Tveitedalen i Utåker, Kvinnherad 24.–25. august med Kvinnherad Bogeskyttarklubb som arrangør. 
NM i feltskyting ble arrangert på Sørmarka Kurs og konferansesenter i Ski 14.–15. september med Sportsklubben Vidar og
Lillestrøm & Omegn Bueskyttere som arrangører.
Kongepokalene ble vunnet av Knut Neergaard, Anders Faugstad og Sunniva Lislevand.


== Medaljevinnere, kvinner ==


== Medaljevinnere, menn ==


== Kilder ==
ianseo.net: NM innendørs 2019 Arkivert 29. juni 2019 hos Wayback Machine.
ianseo.net: NM skive 2019
ianseo.net: NM 3D 2019
ianseo.net: NM felt 2019
Fatost

Fatost er en norrländsk spesialitet, vanlig på nordsvenske julebord. Oppskriften varierer, men inneholder alltid melk, ostløype, sukker og egg. Sirup, hvetemel, kanel og kardemomme kan også forekomme i oppskriften.


== Eksterne lenker ==
Sveriges Radio P4 Västernorrland - Fatost
Sveriges Radio P4 Västernorrland - Farmors Fatost
kokaihop.se - Fatost
Joulutorttu

Joulutorttu eller jultårta (eller julstjärna) er en smørdeigsbakst fra Finland, vanligvis fylt med plommemarmelade. Eplemarmelade kan også brukes som fyll. Trass i navnet er det ikke en kake, men et bakverk (bakelse).
En jultårta bakes slik at fire snitt skjæres opp fra hjørnene inn mot midten på en kvadratisk smørdeigsbunn. Marmelade legges i midten og de fire deighjørner vendes inn mot midten slik at bakverket får formen av en stjerne.


== Referanser ==


== Eksterne lenker ==
(en) Joulutorttu – kategori av bilder, video eller lyd på Commons
Gullfaks A

Gullfaks A er en oljeplattform på Gullfaksfeltet i Nordsjøen.
Understellet til plattformen ble bygd av Norwegian Contractors, med Condeep understell av betong. Plattformdekket ble bygget av Aker Stord AS. Da plattformen ble tauet ut på feltet, var det den tyngste strukturen i verden som hadde blitt flyttet på. Plattformen ble satt ned på 135 meters havdyp. Produksjonen startet i desember 1986.Gullfaks A er 167,7 meter lang fra øst til vest.


== Referanser ==
Antonov An-140

Antonov An-140 er et turboprop passasjerfly, designet av det ukrainske byrået Antonov ASTC som en etterfølger til  Antonov An-24, med utvidet lastekapasitet og med evne til å bruke uforberedte landingsstriper.


== Varianter ==
An-140T er et lett militært transportfly utviklet på grunnlag av An-140-100 turboprop fly. An-140T har en bakre rampe for lasting/lossing av last og personell. An-140S er det samme militære transportflyet, men utstyrt med en større lasteluke. I 2013 annonserte Aviakor at de første leveransene av An-140T/S til det russiske Forsvarsministeriet var planlagt i 2017 som erstatning for dagens flåte på 300 An-24 og An-26 fly som drives av den russiske flyvåpenet. Men i 2014, kunngjorde den russiske visestatsministeren for militær-industrielle kompleks, Dmitrij Rogozin,  at Russland var i ferd med å forlate An-140T/S-prosjektet på grunn av forverret forbindelse med Ukraina og skulle arbeide for utvikling av Ilyushin Il-112.An-140TK (konvertibelt lastefly-passasjer)An-140 i VIP-konfigurasjon er designet for å bære opp til 30 passasjerer i komfort.  Kupeen i flyene kan bli delt inn i to eller tre soner eller små rom, utstyrt med fire komfortable seter med lyd og video, business-klasse og økonomiklasse, der det har 24 standard seter med en standard midtgang.AN-140-100 skiller seg fra den grunnleggende versjonen med større vingespenn. Kan være bygget for sivile, militære og spesielle formål som: maritim patrulje, ambulanse, flyfoto, geologisk leting, frakt etc.


== Referanser ==
Beriev Be-200

Beriev Be-200 Altair (russisk: Бериев Бе-200) er et flerbruks amfibisk fly konstruert av Beriev Aircraft Company og produsert av Irkut. Det blir markedsført som spesialfly for brannslukking, søk og redning, maritime patrulje-, gods og passasjertransport. Flyet har en kapasitet på 12 000 liter med vann, eller opp til 72 passasjerer.Navnet Altair ble valgt etter en konkurranse blant Beriev- og Irkutansatte i 2002/2003, og flyet er oppkalt efter stjernen  Altair i stjernebildet Ørnen samt at fordi «Al» er første del av navnet på Beriev A-Albatross amfibiefly, hvis layout dannet grunnlaget for av Be-200; «ta» står for Taganrog og «ir» for Irkutsk.


== Varianter ==

Bli-200
Grunnleggende multirollemodell
Bli-200ChS/Bli-200ES
Multirollemodell utstyrt i henhold til kravene i det russiske Departementet for Nødsituasjoner (MChS)
Bli-200E
Engelsk cockpit versjon av Bli-200ES
Bli-210
Passasjerfly-modell
Bli-220
maritime patrulje-variant


== Referanser ==
Hvitløkssild

Hvitløkssild (svensk: Vitlökssill) er en variant av innlagt sild som i Sverige er vanlig ved høytider som jul og påske. Vanlige ingredienser er innleggningssild, crème fraîche, majones, fransk lys sennep, hvitløk, gressløk og rognkjeks. Hvitløkssild er en vanlig ingrediens ved julbordet, og en av de mest konsumerte sildene.


== Kilder ==
tasteatlas.com : inlagd sill lest 22. desember 2019
NM i ishockey 2020

NM i ishockey 2020 skulle være den 81. sesongen av norgesmesterskapet i ishockey for herrer, men ble bekreftet avlyst den 11. mars 2020. De åtte beste lagene fra grunnserien var i utgangspunktet kvalifisert til kvartfinale. Kampene var planlagt spilt best av sju-serier. Vinneren av Grunnspillet ble derfor kvalifisert for spill i Mesterligaen i ishockey 2020/21.


== Avlyst grunnet Koronaviruspandemien ==
Mandag 9. mars bestemte Norges Ishockeyforbund at sluttspillet utsettes fra opprinnelig startdato 12. mars på grunn av Koronaviruspandemien. Planlagt start på sluttspillet (per 9. mars) var 23. mars. Presidenten i Norges Ishockeyforbund, Tage Pettersen, sa i et intervju med NRK den 9. mars at han ikke utelukket at sluttspillet kunne spilles med mindre kamper enn planlagt. Onsdag 11. mars bestemte Norges Ishockeyforbund seg for å avlyse NM-sluttspillet og resten av ishockeykampene ut sesongen.


== GET-ligaen 2019/20 ==
Manglerud Star og Stjernen startet sesongen med -3 poeng.


== Sluttspillet ==
Sluttspillet ble avlyst før noen kamper ble spilt.


== Se også ==
Mesterligaen i ishockey 2019/20
NM i ishockey
GET-ligaen 2019/20
1. divisjon ishockey for menn 2019/20
2. divisjon ishockey for menn 2019/20


== Referanser ==

Mal:GET-ligaen 2019/20
Frontiers Media

Frontiers Media SA er et sveitsisk forlag som utgir vitenskapelige tidsskrifter der tittelen begynner på Frontiers in, fulgt av et fag- eller forskningsområde. Forlaget ble etablert av hjerneforskerne Kamila Markram og Henry Markram i 2007 og kjøpt av Nature Publishing Group i 2013. Frontiers har fått kritikk for sine redaksjonelle praksiser og for å være lite selektiv, og var oppført på Jeffrey Bealls liste over røverforlag.


== Historie ==
Det ble grunnlagt av hjerneforskerne Kamila Markram og Henry Markram i 2007 som tidsskriftet Frontiers in Neuroscience, ifølge Leonid Schneider delvis for å være en plattform for ekteparets uvanlige teorier om autisme. Etterhvert etablerte de en rekke andre tidsskrifter innen biomedisinsk vitenskap, annen naturvitenskap og teknologisk vitenskap. I 2013 ble selskapet kjøpt av Nature Publishing Group, som selv var heleid av det tyske mediekonglomeratet Verlagsgruppe Georg von Holtzbrinck.
Frontiers Media var oppført på Jeffrey Bealls liste over røverforlag; Beall beskrev opprinnelig forlaget i 2013 som et grensetilfelle, men førte i 2015 opp forlaget som et røverforlag, noe som ble møtt med blandede reaksjoner. Frontiers Media stod i fokus for sin rolle da Bealls liste senere ble stengt ned; Beall skal ha slettet nettstedet etter at Frontiers hadde kontaktet hans arbeidsgiver og krevd disiplinære tiltak mot ham. Forlaget har blitt kritisert for bruk av epostspam, sin redaksjonspraksis og publisering av mindre gode artikler. En artikkel i SciELO fra 2013 rapporterte at Frontiers' tidsskrifter publiserte 80% av alle innsendte arbeider, sammenlignet med 10% for tidsskriftet Nature. Frontiers har publisert flere artikler som har vært omtridt, herunder en artikkel som knyttet vaksiner til autisme. Forlaget har også fjernet redaktører som avviste for mange artikler. Allison B. Kaufman og James C. Kaufman skrev i boken Pseudoscience (2018) at «Frontiers bruker et hjemmelaget publiseringssystem som gjør det umulig for fagfellevurdererne å anbefale å avvise et manuskript» og at «systemet er laget for å gjøre det nesten umulig å avvise artikler».


== Tidsskrifter ==


== Referanser ==
Commandement de l’espace

Commandement de l’espace er en kommando i Frankrikes forsvar, opprettet 3. september 2019. Den har til oppdrag å utvikle kapasiteter og en strategi for krigføring i verdensrommet.Kommandoen har sitt opphav i Commandement interarmées de l'espace (CIE), som ble etablert i 2010 som et samarbeid mellom de tre forsvarsgrenene.


== Referanser ==


== Eksterne lenker ==
(en) French Space Command – kategori av bilder, video eller lyd på Commons
Ellen Marie Wigum

Sofie Ellen Marie Wigum (født Jahnsen 10. februar 1890 i Kristiania, død 14. desember 1968 i Bergen) var en norsk skuespillerinne, operettesangerinne og talepedagog.
Ellen Marie Wigum var datter av grosserer Georg Paulsen Jahnsen og Aagot Andrea Emilie Petersen.. Hun ble 18. juni 1915 gift med journalist og senere redaksjonssekretær og redaktør i avisen Fiskaren Harald Ueland Wigum (1890-1936).
Ellen Marie Wigum debuterte som skuespiller 2. november 1911 ved Trondhjems Nationale Scene (teatrets åpningssesong) som Grethe i stykket Pikernes Alfred. Hun var ansatt ved dette teatret til 1916. I perioden 1916-1925 var hun ansatt ved Den nationale Scene i Bergen, hvor hun først opptrådte i rollen som Mary Grayson i stykket Averter.Etter scenekarrieren virket hun som stemmepedagog, blant annet ved musikkonservatoriet i Bergen. Hun ga dessuten undervisning privat.


== Roller i utvalg ==
Grethe i Pikernes Alfred av Anker Larsen og Egill Rostrup (Trondhjems Nationale Scene, 1911)
Aagot i Sigurd Jorsalfar av Bjørnstjerne Bjørnson (Trondhjems Nationale Scene, 1911)
Madame Quimper Raradec i operetten Pariserliv (Trondhjems Nationale Scene, 1914)
Mary Grayson i Averter av Megrue & Crockett (Den nationale Scene, 1916)
Nille i Erasmus Montanus av Ludvig Holberg (Den nationale Scene, 1917)
Ethel Hurat i operetten Geisha av Sidney Jones (Den nationale Scene, 1919)
madam Jensen i Magdalene av Gustav Esmann (Den nationale Scene, 1921)
fru Bagot i Trilby (Den nationale Scene, 1923)
fru Pilegaard i Børsbaronen (Den nationale Scene, 1925)


== Kilder ==
Jensson, Liv (1981). Biografisk skuespillerleksikon. Universitetsforl. s. 184. ISBN 8200056228. 


== Referanser ==